**NARAVOSLOVJE 7. razred Sonja Najman Vedenik**

6. TEDEN: 20. 4. – 24. 4. kontakt:**sonja.najman-vedenik@os-dob.si**

**NALOGE OD 5. TEDNA:**

1. Prepis snovi v zvezek – Kraški pojavi.
2. **Vpis v spletno učilnico.** **Kdor se še ni vpisal, se naj ČIMPREJ!!**
3. Prepis snovi – Agregatna stanja snovi – ponovitev snovi, ter Prehodov med agregatnimi stanji snovi.

**NALOGE ZA 6. TEDEN:**

1. **Preberi** snov v učbeniku in tudi i-učbeniku.
2. **Prepiši snov v zvezek** – fizikalne in kemijske spremembe. (ne pošiljaj!)
3. **Oglej si posnetke na spletni učilnici** (dostopni bodo v ponedeljek zjutraj) in **odgovori na vprašanja na spletni učilnici** – **ko oddaš odgovore v spletno učilnico, dobiš zvezdico.**

**Rok reševanja je PETEK, 24. 4. 2020.**

1. Za dodatno zvezdico lahko rešiš še zadnjo nalogo. Potem pošlješ sliki.

**6. TEDEN: 20. 4. 2020 – 24. 4. 2020**

1. PREBERI SNOV V UČBENIKU – stran 35 spodaj (naslov: Fizikalna sprememba) in cela 36.
2. **OGLEJ SI SPLETNI UČBENIK,** strani so navedene spodaj. Sproti tudi odgovarjaj na vprašanja in rešuj naloge:

<https://eucbeniki.sio.si/nar7/982/index.html>

* strani 54 – 57 (spremembe snovi povzročajo tudi organizmi)
1. **ZAPIŠI SI V ZVEZEK**

**Zapis snovi – novi naslov:**

**FIZIKALNA ALI KEMIJSKA SPREMEMBA**

V naravi in življenju se zgodi veliko sprememb. Nekatere so fizikalne, druge pa kemijske.

**FIZIKALNA SPREMEMBA**

To je sprememba, pri kateri NE NASTANE NOVA SNOV – **SNOV OSTANE ISTA** (torej, enaki delci), samo se delci v snovi drugače prerazporedijo in je zato oblika snovi drugačna.

**SPREMENI SE:**

1. **oblika snovi** – ker so delci drugače razporedijo (npr. če raztrgamo papir na manjše koščke).
2. **agregatno stanje** – delci se razporedijo bolj skupaj ali bolj narazen, glede na temperaturo (npr. kondenzacija vode na mrzlem oknu)
3. **mešanje snovi ali pa ločevanje snovi iz zmesi** – delci so enaki, samo so lahko med seboj premešani ali ločeni

**PRIMERI:** rezanje, drobljenje, stiskanje olja iz semen, vse spremembe agregatnih stanj, mešanje snovi, ločevanje snovi, npr. destilacija, kristalizacija …

**KEMIJSKA SPREMEMBA**

To je sprememba, pri kateri se **SNOV SPREMENI**, in sicer:

1. **NASTANE NOVA SNOV** – nastanejo čisto nove snovi 8novi delci)
2. **spremeni se ENERGIJA** – slišimo zvok, začutimo toploto, vidimo svetlobo, nastane električni tok …

**PRIMERI:** zorenje in gnitje sadežev, celično dihanje, gorenje, rumenenje listov, peka kruha…

1. **OGLEJ SI FILMČKE NA SPLETNI UČILNICI in ODGOVORI NA VPRAŠANJA**
2. **DODATNA NALOGA** – kdor želi kaj več

Ko končaš nalogo na spletni učilnici, lahko izvedeš še eno.

Poišči še kakšno fizikalno in kakšno kemijsko spremembo, v svoji okolici ali domu in ju pokaži. Lahko izvedeš poskus (če je varen!!), lahko poslikaš spremembo, medtem, ko se dogaja.

Pošlji dve sliki, eno za fizikalno in drugo za kemijsko spremembo.

Če bosta **novi** (da ju ni bilo na spletni strani, učbeniku ali mojih posnetkih), dobiš **dodatno zvezdico**.

**OBVEZNO PAZI NA VARNOST!!! Če ravnaš z ognjem, steklovino ali kakšnimi stroji, poišči nadzor odrasle osebe.**